Dezső Gyarmati

Dezső Gyarmati (23. lokakuuta 1927 Miskolc – 18. elokuuta 2013 Budapest) oli unkarilainen vesipalloilija ja olympiavoittaja. Hän on ainoa viisissä peräkkäisissä kesäolympialaisissa mitalin voittanut vesipalloilija. Gyarmatia pidetään yleisesti kaikkien aikojen parhaana vesipalloilijana, ja Unkarissa hänellä on kansallissankarin asema.

Gyarmati voitti mitalin vesipallossa viisissä peräkkäisissä olympialaisissa vuosina 1948–1964. Hän voitti Unkarin joukkueen kapteenina myös kaksi Euroopan mestaruutta vuosina 1954 ja 1962. Hän oli erinomainen uimari (paras aika 58,5 sekuntia 100 metrillä) ja häntä kutsuttiin ”maailman nopeimmaksi vesipalloilijaksi”.

Gyarmati oli Unkarin kultajoukkueen valmentaja vuoden 1976 olympialaisissa. Myöhemmin hänestä tuli parlamentin jäsen. Vuonna 1952 Gyarmati meni naimisiin 200 metrin selkäuinnin olympiavoittajan, Eva Székelyn kanssa. Heidän Andrea-tyttärensä oli hopeamitalisti 100 metrin selkäuinnissa vuonna 1972. Andrea nai myöhemmin Mihály Heszin, vuoden 1968 melonnan olympiakultamitalistin.

Gyarmati kuoli Budapestissa 18. elokuuta 2013, 85-vuotiaana.

Lähteet 
 Dezső Gyarmati Bio, Stats and Results  Olympics at Sports-Reference.com

Viitteet 

Unkarilaiset olympiavoittajat
Unkarilaiset vesipalloilijat
Unkarilaiset poliitikot
Vuonna 1927 syntyneet
Vuonna 2013 kuolleet